No Milk Today

"No Milk Today" (בעברית: "אין חלב היום") הוא שיר שנכתב על ידי הסולן והבסיסט של להקת 10cc, גרהאם גולדמן, והוקלט במקור על ידי להקת הפופ הבריטית מתבודדי הרמן.
השיר יצא לראשונה בבריטניה באוקטובר 1966, זכה להצלחה במצעדים כשהגיע למקום השביעי במצעד הסינגלים הבריטי. אף על פי שלא יצא כסינגל בארצות הברית, הוא היה פופולרי דיו כדי להפוך ללהיט בינוני כשיצא שם כסייד-בי לסינגל "There's a Kind of Hush", והגיע למקום ה-35 ב-1967. השיר היה להיט גדול גם במדינות אירופה רבות. בישראל השיר הגיע למקום התשיעי במצעד הלועזי השנתי של גל"צ.

 תוכן השיר 
המילים מתייחסות למנהג, שהיה נפוץ באותה תקופה, שבו החלבנים מביאים חלב טרי בבקבוקים לבתים בכל בוקר. בת זוגו של הדובר בשיר עזבה אותו, ולכן הוא זקוק לפחות חלב. המכתב שהשאיר על דלת הבית, בו הוא מבקש מהחלבן לא להשאיר את הבקבוק הרגיל, נראה שגרתי לעוברים ושבים, שאינם מודעים לסיבה שהוא נכתב. גולדמן כתב את השיר ללהקת ההוליס לאחר שראה יום אחד הודעה "אין חלב היום" מחוץ לבית של חבר, ואביו הבחין שיכול להיות שנכתב מסיבות שונות.

 מיקומי שיא מצעדים 
מצעד (1967)מיקום שיאארגנטינה (קאש בוקס)18אוסטרליה (Kent Music Report)1אוסטריה (Ö3 Austria Top 40)1בלגיה (אולטרה-טופ 50 פלנדריה)2בלגיה (אולטרה-טופ 50 וולוניה)2ברזיל (IBOPE)9פינלנד (Suomen virallinen lista)2צרפת (IFOP)17אירלנד (IRMA)7איטליה (Musica e dischi)90מלזיה (Rediffusion)1הולנד (יחיד טופ 100)1הולנד (Dutch Top 40)1ניו זילנד (Lever Hit Parade)2נורווגיה (VG-lista)1סינגפור (Rediffusion)1שוודיה (Kvällstoppen)2שווייץ (Musikmarkt)4סינגלים בריטיים (חברת המצעדים הרשמיים)7בילבורד הוט 100 בארצות הברית35גרמניה המערבית (GfK)2

ביצועים נוספים
מאוחר יותר השיר הוקלט על ידי גולדמן עצמו כסינגל באלבום הבכורה שלו "The Graham Gouldman Thing" ב-1968, וב-2006 נכלל באלבום האוסף "Greatest Hits ... And More", שיצא על ידי להקתו הבאה של גולדמן, 10cc.

גרסה גרמנית בשם "Brötchen und Milch" יצאה לאור על ידי להקת "The Four Kings" בשנת 1966.

גרסה ספרדית בשם "Todo Cambió" הוקלטה בשנת 1967 על ידי ליטה טורלו.

ב-1984 הפך ללהיט צ'כוסלובקי גדול שבוצע על ידי יוזף מלן בשם "Né, pětku né!".

השיר מופיע בפסקול של סדרת הפשע האמריקאית "ילדי האנרכיה" בפרק הראשון של העונה השלישית.

הלהקה הסרבית Riblja Čorba הפיקה גרסת כיסוי בסגנון רוק כבד בשם "Danas nema mleka" ("אין חלב היום"), שיר מחאה המבקר את משטרו של סלובודן מילושביץ', בשנת 1993. השיר נפתח במילים "Danas nema mleka, danas nema hleba" ("היום אין חלב, היום אין לחם"), ומבקרת את הידרדרות רמת החיים בסרביה באותה תקופה.

 קישורים חיצוניים 

 20px "No Milk Today", באתר המוזיקה Discogs (באנגלית)
 30px "No Milk Today", באתר המוזיקה Genius (באנגלית)
 20px "No Milk Today", באתר המוזיקה Spotify (באנגלית)
 44px "No Milk Today", באתר המוזיקה אפל מיוזיק (באנגלית)
 20px "No Milk Today", באתר המוזיקה SoundCloud (באנגלית)
 "No Milk Today", באתר המוזיקה SecondHandSongs (באנגלית)

 הערות שוליים 

קטגוריה:שירים באנגלית
קטגוריה:שירי פופ
קטגוריה:שירים על פרידה